சிராங்கூன் உயர்நிலைப்பள்ளி 1928-இல் நிறுவப்பட்டது. இன்று 88 ஆண்டுகளை நிறைவு செய்த ஒரு கல்வி நிறுவனமாகச் செயல்பட்டு வருகிறது. 

சிராங்கூன் ஆங்கிலப் பள்ளி என்ற பெயரில் சைமன் சாலையில் இரு மாடிக் கட்டடம் ஒன்றில் தொடங்கப்பட்டது. அப்போது தலைமை ஆசிரியர் ஒருவரையும் ஏழு ஆசிரியர்களும் கொண்டு இப்பள்ளி இயங்கியது. ஏழு வகுப்புகள் மட்டும் கொண்டு இப்பள்ளியானது கல்விப் பணியில் செயல்பட்டது. அக்காலகட்டத்தில் இப்பள்ளி மட்டுமே இருபாலர் பயிலும் அரசாங்கப் பள்ளியாக இருந்தது. இங்குத் தம் படிப்பை முடித்த மாணவர்கள் உயர் கல்விக்காகப் புகழ்பெற்ற இராஃப்பிள்ஸ் கல்வி நிலையத்திற்குச் செல்லுமளவுக்குத் தரமான கல்வி அவர்களுக்கு வழங்கப்பட்டு வந்தது.

1937இல் இப்பள்ளியில் மேலும் 3 வகுப்புகள் சேர்க்கப்பட்டன. இங்கு எட்டாம் வகுப்பில் தேர்ச்சி பெற்ற மாணவர்கள் அடுத்த கட்ட படிப்புக்காக ஆண் பெண் மாணவர்கள் என்று முறையே இராஃப்பிள்ஸ் கல்வி நிலையத்திலும் ராஃப்பிள்ஸ் பெண்கள் பள்ளியிலும் சேர்ந்தனர். 1949இல் இது முழுமையான ஒரு பள்ளியாக மாற்றம் கண்டது. தொடக்க நிலை ஒன்றிலிருந்து உயர்நிலை நான்கு வரையிலான கல்வியை வழங்குவதற்கான முதல் பள்ளி உருவானது. 

1957இல் இப்பள்ளி அப்பர் சிராங்கூன் மாவட்டத்திற்கான மேல்நிலைப்பள்ளி என்ற நிலையை அடைந்தது. 1965இல் பல்கலைக்கழகப் புகுமுகத் திட்டத்துக்கான முதல் வகுப்பு தொடங்கப்பட்டது. பல்கலைக்கழக புகுமுகத வகுப்பு - 1, வகுப்பு - 2 என்ற பிரிவுகளில் தலா இரு வகுப்புகளில் மாணவர்களுக்குக் கல்விப் போதனை அளிக்கும் பள்ளியாக இப்பள்ளி விரைவிலேயே விரிவடைந்தது. 

1967இல் இப்பள்ளி லோலேண்ட் சாலைக்கு மாற்றப்பட்டது. அதே ஆண்டிலேயே சிராங்கூன் ஆங்கிலப்பள்ளி என்ற பெயர் கொண்டு செயல்பட்டுக்கொண்டிருந்த இப்பள்ளி சிராங்கூன் உயர்நிலைப்பள்ளி என்று பெயர் மாற்றம் கண்டது. 1976இல் பல்கலைக்கழகப் புகுமுகத் திட்டத்தில் பயிலும் மாணவர்களுக்கான தொடக்கக் கல்லூரி நிறுவப்பட்டதால், பள்ளியில் இதே திட்டத்துக்கான படிப்பு விலக்கிக்கொள்ளப்பட்டது.

2017ஆம் அண்டு முதல் பள்ளியின் தலைமை ஆசிரியர் பொறுப்பைத் திருமதி டே சியோக் ஹுவா 2 துணைத் தலைமை ஆசிரியர்கள் திரு ரிச்சர்டு சியா மற்றும் திருமதி சான் சூ கெக் அவர்களுடன் ஆற்றி வருகிறார்.

சிராங்கூன் உயர்நிலைப்பள்ளி அக்கம் பக்க வட்டாரங்களைச் சேர்ந்த மாணவர்களுக்குக் கல்வியை வழங்குவதில் பல சாதனைகள் புரிந்துள்ளதுடன், தனிப்பொறுப்புடன் கூடிய அமைச்சர்கள், கல்வியாளர்கள், மருத்துவர்கள், பல்நலத்துறையில் உள்ள அறுவை சிகிச்சை மருத்துவர்கள், வணிகர்கள் மற்றும் பிற துறைகளைச் சேர்ந்த நிபுணர்கள் எனப் பலரைச் உருவாக்கிச் சமூகத்துக்குத் தந்துள்ளது.

பள்ளி வரலாறு
சீருடைக்குழுக்கள்
பள்ளியின் நோக்கம்
இணைப் பாட நடவடிக்கைகள்